બે ટાયર, એક હેન્ડલ અને જરૂર લાગે તો એક સીટ અને સામાન રાખવાની જગ્યા. બસ, આટલામાં તો મનમોજી માણસ નીકળી જાય. આ સ્કેટબોર્ડમાં જ્યાં ઊભા રહેવાની જગ્યા આપી છે ત્યાં જ તેની બેટરી આપવામાં આવી છે. મહત્તમ 40 કિલોમીટર પ્રતિકલાકની ઝડપ પેદા કરવાની ક્ષમતા ધરાવતી સ્કેટબોર્ડની બેટરી લાગલગાટ 32 કિલોમીટર દૂર તમને લઈ જઈ શકે છે. તમારા વજનની પણ તમારે ચિંતા કરવાની જરૂર નથી. કારણ કે 118 કિલોનો માણસ પણ આ સ્કેટબોર્ડ પર ઊભો રહે તો બોર્ડની મોટર પર લોડ નહીં પડે. તેના ખાસ ડિઝાઇન કરાયેલા મોટા ટાયર વ્હિકલને પરફેક્ટ બેલેન્સ પૂરું પાડે છે. ડ્રાઇવર માટે મેન્યુઓવર પણ સરળ બનાવી આપે છે.